เจมส์ เทอร์เรลล์

เจมส์ เทอร์เรล () (6 พฤษภาคม ค.ศ. 1943 - Pasadena, California) เป็นศิลปินร่วมสมัยชาวอเมริกา งานของเขาจัดอยู่ในประเภทศิลปะจัดวางมีการใช้แสงซึ่งมีอิทธิพลต่องานศิลปะยุคต่อมา ผลงานของเขาเน้นการทุ่มเทในการวิจัยและสำรวจธรรมชาติทุกๆ ด้าน และใช้แสงปลอมที่ทำขึ้นเอง แสงและพื้นที่เป็นกระบวนการที่นำมาใช้ในงาน เขาสะสมประสบการณ์เหล่านี้สะท้อนออกมาถึงภาวะพื้นฐานที่เกิดขึ้นตามธรรมชาติ เกิดเป็นความเข้าใจในสุนทรียะในงานศิลปะ ผลงานของเจมส์เป็นที่รู้จักคือ Roden Crater

ประวัติ 
เจมส์จบการศึกษาที่วิทยาลัย Pomona ในด้าน จิตวิทยาและคณิตศาสตร์ หลังจบการศึกษาเขายังไม่ได้เริ่มทำงานศิลปะทันทีแต่เรียนต่อด้านศิลปะต่อ วุฒิที่ได้รับ MFA in Art จาก The Claremont Greduate School ในเมืองแคลร์มอนต์ รัฐแคลิฟอร์เนีย

ในปี ค.ศ. 1966 เขาได้เช่าอดีตโรงแรมเมนโดรา ที่ Qcean Park ที่แคลิฟอร์เนีย และปิดผนึกอาคารเพื่อเก็บเสียงและแสง เขาได้ทดลองกับแสงจากโปรเจกต์เตอร์แล้วต่อมาค่อยเริ่มนำแสงของดวงจันทร์และแสงแดดเข้าสู่ในพื้นที่ที่ปิดมืดนั้น นี่เป็นช่วงเวลาสำคัญของการทดลองและการพัฒนาขึ้นพื้นฐาน ซึ่งจำเป็นกับการสร้างผลงานขึ้นต่อมาอย่างมาก

เจมส์แสดงนิทรรศการเดี่ยวครั้งแรกเมื่ออายุ 33 ปี ที่ Stedelijk Museum (1976) ในอัมสเตอร์ดัม และต่อมาเขาก็แสดงผลงานอย่างต่อเนื่องในพิพิธภัณฑ์ที่สำคัญระดับนานาชาติ

สถาปัตยกรรม วิศวะ ดาราศาสตร์ ฟิสิกส์ ธรณีวิทยา และมานุษยวิทยา ศาสตร์ที่เขาศึกษาทำให้โลกทัศน์เปิดกว้าง เขาได้ฝึกฝนและคิดค้นประยุกต์ใช้กับงานที่เต็มไปด้วยจินตนาการของเจมส์ ความอยากรู้อยากเห็นคือสิ่งที่บ่งบอกผลงานของเจมส์มากกว่า 40 ปีที่ศิลปินมุ่งเล็งศึกษาระยะของแสง สู่รูปแบบที่ก่อให้เกิดการสะท้อน ความสัมพันธ์ของแสงกับพื้นที่ เขาเป็นเบื้องหลังในการก่อสร้างท่าอากาศยาน ร่วมกับมีความรู้เกี่ยวกับเลนส์ สรีรวิทยาและจิตวิทยาการรับรู้ ซึ่งปรากฏอยู่ในแต่ละผลงานในช่วงสี่ทศวรรษที่ผ่านมา

รางวัลที่ได้รับ 

ในปี ค.ศ. 1984 เขาได้รับรางวัลอันทรงเกียรติ คือรางวัล ‘genius' award -จากสมาคมมูลนิธิ the Katherine T. and John D. MacArthur และรางวัลอื่นๆ ได้แก่

 the Chevalier des Arts et des Lettres, ที่ประเทศฝรั่งเศสFrance ในปี ค.ศ. 1991
 the Friedrich Prize , ประเทศเยอรมนี Germany ในปี 1992
 an Honorary Doctorate from the Royal College of Art, เมืองลอนดอน London ในปี 2003
 membership of the esteemed American Academy of Arts and Sciences ในปี 2004.

ผลงาน 
งาน Geometry Of Light "เรขาคณิตจากแสง" ถือเป็นโปรเจกต์ที่ซับซันซึ่งหลายๆคนให้การยกย่องและยอมรับว่าประสบความสำเร็จ แก่นของโปรเจกต์นี้คือ Third Breath งานชิ้นใหญ่ที่สุดจากชุดผลงานสกายสเปส  Skyspace   เรียกได้ว่าเป็นงานเบิกโรงครั้งแรกสู่สายตาโลกและทำออกมาได้ดีเยี่ยม  เป็นครั้งแรกที่ศิลปินสร้างสรรค์งานสิ่งปลูกสร้างสองชุด (Two-story Structure) โดยใช้เทคนิค Light Field (เป็นการพัฒนาทางภาพถ่าย คือ การเก็บภาพถ่ายจากแสงที่ตกกระทบวัตถุเข้ามายังกล้องทุกทาง และทุกจุดตั้งแต่ฟอร์กราวด์ไปจนถึงแบล็คกราวด์) ซึ่งมุมมองที่ใช้เปิดพื้นที่ยังท้องฟ้า เป็นการเชื่อมต่อจนถึงภายในห้องโดยผ่านทางเลนส์ ความพิเศษของงานชิ้นนี้คือ เป็นครั้งแรกในการรวบรวมความเป็นจุดศูนย์กลางกับขยายในเชิงสถาปัตยกรรมสู่มุมมองนอกโลก

งาน Third Breath "สามลมหายใจ" (เจมส์มอบให้ International Light Art Center ใน Unna ประเทศเยอรมนี (Germany) ผลงานโครงสร้างสูงกว่า 14 เมตร แบ่งเป็นสองชั้น ส่งผลให้พื้นที่ว่างเปล่าแตกต่างกันโดยมีระยะต่อกัน 2ระดับ สองพื้นที่ว่างเป็นจุดเชื่อมต่อจากระบบการมองเห็นของเลนส์ วงกลมที่เปิดออกตรงเพดานทำให้มุมมองตรงกับท้องฟ้าและแสงที่ส่องลงมาจะปรากฏภายในบริเวณนี้ รูปกลมด้านบนก็จะล้อซ้ำกับพื้นที่ด้านล่าง ความพิเศษเกี่ยวกับลักษณะงานนี้คือ เหมือนการเฝ้ามองการเดินทางของวงกลมจากฐานล่างไปจนถึงชั้นบนสุด เป็นการเดินทางของแสงในวันๆหนึ่งที่เคลื่อนไหวในพื้นที่มืดภายในห้อง

 
Roden Creter งานศิลปะแบบ Land artของเขาเป็นโปรเจกต์นี้มีประวัติการสร้างที่ยาวนานเกิดจากการสนับสนุนทั้งจากบุคคล มูลนิธิและองค์กร งานที่ไม่ธรรมดาชิ้นนี้คือการก่อสร้างอนุสาวรีย์ และต้องใช้ความพยายามในการระดมทุนซึ่งเพื่อนของ  เจมส์เห็นด้วยกับวิสัยทัศน์ของเขาและสนับสนุนช่วยเหลือสิ่งที่จำเป็นในการสร้างโครงสร้างอันซับซ้อนซึ่งตั้งอยู่บนกรวยปล่องภูเขาไฟทั้งภายในและภาพนอก

ลำดับเหตุการณ์ของเจมส์ เทอร์เรลล์ 

1961-1965	 เรียนจิตวิทยา คณิตศาสตร์และประวัติศาสตร์ศิลปะที่วิทยาลัย Pomona  ในแคลิฟอร์เนีย
1695-1973	 จบการศึกษาสาขาศิลปะที่มหาวิทยาลัยแคลิฟอร์เนีย
1966 		จัดงานนิทรรศการครั้งแรกที่ Psadena Art Museum
1968-1969 	 ทำงานร่วมกับศิลปิน Robert  Irwin และศึกษางานกับนักจิตวิทยา Edward Wortz ในโครงการการศึกษาโปรแกรมศิลปะและเทคโนโลยีใน Los Angeles Country Museum of Art
1966-1974	 Mendota ซึ่งเป็นเป็นโรงแรมมาก่อนใน Ocean Park แคลิฟอร์เนีย ใช้เป็นสตูดิโอและพื้นที่จัดแสดงงาน งานชิ้นแรกจัดแสดงในห้องมืด ระหว่างการทดลองกับผละกระทบจากแสงแดด เขาได้สร้างช่อง/รู ที่เรียกว่า “Skywindow” พิจารณาได้ว่าอาจเป็นต้นกำเนิดของ “Skyspace”
1968-1969	 ทำงานวิจัยเกี่ยวกับแสงและประสาทการรับรู้ในห้องเก็บเสียงและเก็บแสง ซึ่งงานการค้นคว้าระบบของแสง ที่เกี่ยวข้องกับพื้นที่ภายในและภายนอกนำไปสู่ชุดภาพ Mendota Stoppages’ เป็นขั้นต่อไปของแนวคิด “Skyspace”
1974 	นักบินไฟแรงกับความรู้เกี่ยวกับการสร้างอากาศยานและภาพถ่ายทางอากาศ เจมส์ได้สำรวจพบ Roden Crater ในขณะที่บินอยู่โดยรอบทะเลทรายในอะลิโซน่า (Arizona) และด้วยความช่วยเหลือจากกองทุนทางด้านศิลปะ the Dia Art Foundation เพื่อซื้อ Roden Creter ต่อเนื่องจากการสำรวจที่แม่นยำทางธรณีวิทยาและสภาพทางดาราศาสตร์โปรเจกต์อนุสาสรีย์ขนาดใหญ่จึงเกิดขึ้นที่นี่ เขาได้เปลี่ยนหลุ่มภูเขาไฟที่มอดแล้วให้กลายเป็นงานศิลปะหอดูดาว
1974		 เจมส์ สร้าง Skyspace เพื่อมอบให้ Panza Collection ใน Varese
1976  ครั้งแรกที่แกลอรี่ "Stedelijk" ในกรุงอัมเตอร์ดัม Amsterdam หยิบเอาผลงานในสแกลขนาดใหญ่ของ เจมส์มาจัดนิทรรศการซึ่งเขาได้ทำงานนี้ในยุโรป เกิดขึ้นเป็นชุดงาน Shallow space Constructions’,และชุดงาน Wedgework
1980		 จัดนิทรรศการที่ Whitney Museum of American Art ที่เมืองนิวยอร์ก 
1985  	จัดนิทรรศการที่พิพิธภัณฑ์ของศิลปะร่วมสมัยใน Los Angeles เขาเริ่มสร้างงานในขณะเวลาเดียวกันคือออกแบบช่องว่างด้านบนของโปรจคภูเขาไฟ และคิดออกแบบงาน Irish Skygarden ซึ่งการก่อตัวของภูมิประเทศที่มีขนาดใกล้เคียงกันใน Ireland มีลักษณะคล้ายกับ Roden Creter ที่ถูกเปลี่ยนสภาพมาเป็นหอดูดาวบนท้องฟ้า
1986		 การประชุมครั้งใหญ่เพื่อการติดตั้งงาน Skyspace ใน P.s.1 เมืองนิวยอร์ก
1990s	โครงการวิจัยการติดตั้งแสงเพื่อความสัมพันธ์ระหว่างแสงกับสถาปัตยกรรมที่ถูกสร้างขึ้นทั่วทั้งโลก ในการร่วมมือกับเหล่าสถาปนิกนานาชาติ ในโปรเจกต์นี้มีชิ้นงานสำคัญ “The Zug railway” สถานีรถไฟในสวิตเซอร์แลนด์ได้เปลี่ยนโครงสร้างหลังคาโดยใช้กระจกโปร่งใส่แทนโคมไฟทั้งหมด
1996 	'The Hague Center for Visual Art ศูนย์กลางศิลปะทัศนศิลป์ได้เชิญศิลปินเพื่อมาสร้างสรร์แนวคิดใหม่ของโปรเจกต์ Roden Creter ในภูมิประเทศเป็นเนินทรายของชายฝั่งเมืองดัชท์ Dutch แบบแผนของภูมิประเทศได้ปรับเปลี่ยนแนวคิดของ Turrell ที่จากเดิมสร้างบนทะเลทราบในอะลิโซน่า Arizona 
1998-2000	 ระหว่างย่างก้าวแรกของสิ่งก่อสร้างในโปรเจกต์ Roden Crater ห้องใต้ดินสามห้องถูกสร้างขึ้น พื้นที่ของดวงอาทิตย์และดวงจันทร์ เปรียบเหมือนดวงตาตรงกลางของจุดศูนย์กลางด้านบน รวมทั้งประตูทางทิศตะวันออก สิ่งที่เชื่อมพื้นที่ของดวงอาทิตย์และดวงจันทร์ซึ่งผ่านทางอุโมงค์แอลฟา (Alpha Tunnel) มีช่อง/รูรับแสงในห้องที่จับแสงของท้องฟ้าและสิ่งที่อยู่บนท้องฟ้า
2000 	Numerous Skyspaces ถูกสร้างขึ้นรวมทั้ง The Live Oak Friends Meeting House ใน Houston เมืองแท็กซัส ปี 2000 เจมส์ได้ออกแบบอาคารของสมาคมนี้ให้เป็นรูปแบบเดียวกับที่ Gesamtkunstwerk พร้อมทั้งเพดาน ช่องรับแสงที่เลียนแบบขนาดและพื้นที่ท้องฟ้า
2005 	เจมส์พัฒนางานชุด "The Tall Glasses" พวกนี้คือภาพกระจกขนาดใหญ่มีไฟส่องจากด้านหลังซึ่งเป็นแสงนีออนและมีไดโอดควบคลุมแสง ผลงานเปิดตัวที่มีขนาดแปลกตาจากแนวความคิดของเขาที่ออกมาในรูปแบบของภาพคลาสสิค "The Tall Glasses" ซึ่งเผชิญหน้ากับผู้ชมด้วยพื้นผิวที่มีแสงในพื้นที่โล่ง
2009	 สำหรับเจมส์ เรขาคณิตของแสง “Geometry of Light” นิทรรศการและโปรเจกต์งานของเขา ได้สร้างสรรค์งาน "Third Breath" เป็นกุญแจสำคัญไปสู่ชุดงาน Skyspace คือสิ่งก่อสร้างถาวรที่ทำสำหรับมอบให้ Zentrum Fur Internationale Lichtkunst ใน Unna เขาได้สร้างโครงสร้างทางสถาปัตยกรรมสองอย่างซึ่งเป็นการรวมกันครั้งแรกในแนวคิด Skyspace กับหลักคาเมร่า ออบสคูร่า (camera obscura)

อ้างอิง
 Ursula Sinnreich, Kulturbetriebe Unna, James Turrell Geometry of Light, Herausgegeben von. ISBN 978-3-7757-2369-5
 Craig Adcock, James Turrell : the art of light and space. (ISBN 0-520-06728-2)

แหล่งข้อมูลอื่น
  
 Flickr: jamesturrell
 Roden Crater on Google Maps

ศิลปินชาวอเมริกัน
บุคคลจากแพซาดีนา